

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 021-05/20-01/8**

**URBROJ: 2198/31-02-20-2**

**U Gračacu, 28. prosinca 2020. g.**

**ZAPISNIK**

26. sjednice Općinskog vijeća Općine Gračac održane 28. prosinca 2020. godine s početkom u 16,20 sati u općinskoj vijećnici.

Predsjednik pozdravlja nazočne i poziva na utvrđivanje kvoruma. Prozivanjem je utvrđeno da su:

NAZOČNI VIJEĆNICI: Tadija Šišić, Berislav Crepulja, Zlatko Burić, Dajana Šušnja Jasenko, Ružica Tulumović, Nebojša Rađenović, Momir Japundžić, Tomo Delač, Slavica Miličić.

NENAZOČNI VIJEĆNICI: Viktor Kupčak (naknadno nazočan), Rade Dubajić, Milorad Stanisavljević, Goran Đekić.

Sjednici je pri početnom prozivanju nazočno 9 od 13 vijećnika, stoga postoji kvorum za pravovaljano održavanje sjednice.

OSTALI NAZOČNI: zamjenik općinske načelnice koji obnaša dužnost općinskog načelnika Robert Juko, zamjenica Rajka Rađenović, pročelnica Jedinstvenog upravnog odjela Općine Gračac Bojana Fumić, službenice Nataša Tunjić i Svjetlana Valjin.

Predsjednik otvara aktualni sat u 16, 25.

Tomo Delač: svima čestita blagdane; želi pitati donačelnika, s obzirom da ga građani često zovu i priča se da će se bivša načelnica kandidirati, da li ona i dalje prima punu plaću? Hoće odgovor od donačelnika. Drugo pitanje je na koji način se može indirektno zaštiti ljude i dobiti informacija o ljudima koji dobiju koronu, navodi da je dotična ugledna gospođa imala koronu i za vrijeme korone šetala po Gračacu, tko vodi civilnu zaštitu treba koliko toliko te osobe staviti pod kontrolu, jer ta osoba je išla po kafićima. Predlaže da taj civilni stožer svaki dan objavi broj oboljelih, ljudi čitaju stranice. Osobno je rekao donačelniku dati potporu do kraja mandata. Predsjednik Šišić navodi da se svaki dan na društvenim mrežama objavljuje stanje, 38 oboljelih do sada, svaki dan objavljuje se tablica. Tomo Delač pita zašto se ne bi stavljala na stranicu. Viktor Kupčak dolazi na sjednicu u 16,29, tako da je na sjednici ukupno nazočno 10 od 13 vijećnika. Robert Juko odgovara da svatko ima pravo biti biran i birati. Bivša načelnica je primala zakonski onoliko koliko je trebala. Bojana Fumić navodi da je odmah po zaprimanju ostavke bivše načelnice i početku obnašanja dužnosti njezinog zamjenika o tome obavijestila i sve vijećnike. Ministarstvu uprave dostavljena je dokumentacija o ostavci, prestanku dužnosti, pravu na naknadu i početku obnašanja dužnosti zamjenika te su slijedom toga dobivena i potrebna očitovanja i upute, kao o nazivu dužnosti zamjenika i sl. Zakon o lokalnoj i područnoj (regionalnoj) samoupravi određuje pravo na naknadu nakon prestanka profesionalnog obnašanja dužnosti 6 mjeseci, odnosno manje- razmjerno u slučaju da dužnosti nije obnašana 6 mjeseci profesionalno, kao i situacije kada to pravo eventualno prestaje (zapošljavanjem, umirovljenjem i dr). Zakon ne definira načine prestanka mandata u odnosu na pravo na naknadu. I nedavno je bilo moguće vidjeti u medijima, župan Karlovačke županije je također dao ostavku i ostvario pravo na naknadu. Sada su usvojene neke izmjene zakona, no ne u tom pogledu. Zamjenik Robert Juko: vezano uz drugo pitanje, nitko nema pravo znati tko je bolestan, jedino policija ima tu informaciju, stožer nema pravo niti uvid po imenima. Ako je to ta osoba, onda je, prema informacijama od policije, već bila izašla iz tih mjera.

Predsjednik zaključuje aktualni sat u 16, 45.

Predsjednik predlaže dnevni red kao u pozivu:

1. Prijedlog II. Izmjene i dopune Proračuna Općine Gračac za 2020. godinu
2. Prijedlog Odluke o izmjeni i dopuni Odluke o izvršavanju Proračuna Općine Gračac

za 2020. godinu

1. Prijedlog Izmjene i dopune Programa održavanja komunalne infrastrukture na području Općine Gračac za 2020. g.
2. Prijedlog Izmjene i dopune Programa građenja komunalne infrastrukture na području

Općine Gračac za 2020. g.

1. Prijedlog Izmjene i dopune Programa utroška sredstava šumskog doprinosa za 2020.
2. Prijedlog Izmjene i dopune Programa utroška sredstava od prodaje obiteljske kuće ili

stana u državnom vlasništvu na području Općine Gračac u 2020. godini

1. Prijedlog Izmjene i dopune Programa utroška sredstava naknade za zadržavanje

nezakonito izgrađene zgrade u prostoru za 2020. godinu

1. Prijedlog Izmjene i dopune Programa javnih potreba u kulturi i religiji Općine Gračac za 2020. godinu
2. Prijedlog Izmjene i dopune Programa javnih potreba u sportu Općine Gračac za 2020. g.
3. Prijedlog Izmjene i dopune Programa javnih potreba u školstvu, predškolskom odgoju i obrazovanju za 2020. godinu
4. Prijedlog Izmjene i dopune Socijalnog programa Općine Gračac za 2020. godinu
5. Prijedlog odluke o uređenju prometa na cestama u Općini Gračac i uređenje prometne signalizacije na području naselja Gračac i Srb
6. Prijedlog Analize stanja sustava civilne zaštite na području Općine Gračac u 2020.
7. Prijedlog Godišnjeg plana razvoja sustava civilne zaštite Općine Gračac za 2021. godinu s financijskim učincima za razdoblje 2021.-2023.

Prijedloga za izmjene i dopune nije bilo. Vijećnici s 10 ZA, 0 PROTIV, 0 UZDRŽANIH (od ukupno 10 nazočnih vijećnika)- jednoglasno usvajaju dnevni red koji usvojen glasi:

**DNEVNI RED:**

1. Prijedlog II. Izmjene i dopune Proračuna Općine Gračac za 2020. godinu
2. Prijedlog Odluke o izmjeni i dopuni Odluke o izvršavanju Proračuna Općine Gračac

za 2020. godinu

1. Prijedlog Izmjene i dopune Programa održavanja komunalne infrastrukture na području Općine Gračac za 2020. g.
2. Prijedlog Izmjene i dopune Programa građenja komunalne infrastrukture na području

Općine Gračac za 2020. g.

1. Prijedlog Izmjene i dopune Programa utroška sredstava šumskog doprinosa za 2020.
2. Prijedlog Izmjene i dopune Programa utroška sredstava od prodaje obiteljske kuće ili

stana u državnom vlasništvu na području Općine Gračac u 2020. godini

1. Prijedlog Izmjene i dopune Programa utroška sredstava naknade za zadržavanje

nezakonito izgrađene zgrade u prostoru za 2020. godinu

1. Prijedlog Izmjene i dopune Programa javnih potreba u kulturi i religiji Općine Gračac za 2020. godinu
2. Prijedlog Izmjene i dopune Programa javnih potreba u sportu Općine Gračac za 2020. g.
3. Prijedlog Izmjene i dopune Programa javnih potreba u školstvu, predškolskom odgoju i obrazovanju za 2020. godinu
4. Prijedlog Izmjene i dopune Socijalnog programa Općine Gračac za 2020. godinu
5. Prijedlog odluke o uređenju prometa na cestama u Općini Gračac i uređenje prometne signalizacije na području naselja Gračac i Srb
6. Prijedlog Analize stanja sustava civilne zaštite na području Općine Gračac u 2020.
7. Prijedlog Godišnjeg plana razvoja sustava civilne zaštite Općine Gračac za 2021. godinu s financijskim učincima za razdoblje 2021.-2023.

Prije prelaska na rad po dnevnom redu, predsjednik poziva vijećnike da se izjasne o eventualnim primjedbama na zapisnik s prethodne, 25. sjednice. Primjedbi nema, stoga se zapisnik smatra jednoglasno usvojenim.

**Ad/1** Prijedlog II. Izmjene i dopune Proračuna Općine Gračac za 2020. godinu. U ime predlagatelja Nataša Tunjić pojašnjava da se radi o smanjenju od nešto preko 2 milijuna kuna, uglavnom je usklađena realizacija da bi se prihodi i rashodi doveli na što realnije stanje. Prihodi su nešto manji, rashodi proračunskih korisnika usklađeni s njihovim potrebama, projekti svedeni na realizaciju. Tomo Delač moli da se pojasni, milijuni su u pitanju, da li je stvarni proračun bio prenapuhan ili što je pravi razlog, gdje su trebali biti zarađeni ti prihodi, tko je kriv?. Navodi da je i sam obrtnik, u mnogim općinama se nesretnim ugostiteljima išlo na ruku glede komunalnih naknada, totalno su ih stavili na nulu, nerealno je, zatvoreni su. Da li ima tu mogućnost korekcija, da se probaju naći sredstva; njegova Općina Perušić, Grad Gospić, mnogi su. Nataša Tunjić objašnjava da su, što se tiče smanjenja, prihodi od poreza smanjeni, ali smanjenje je uvelike i zbog prijenosa projekata u drugu godinu, npr. izgradnja svlačionica i tribina. To je dio toga. Zamjenik Juko ističe da bi vijećnici već to trebali znati, ne može nitko garantirati, proračun i plan su naše želje, obzirom koliko projektne dokumentacije sada ima, ukoliko bi uspjeli povući sredstva (a ide se na fondove i natječaje) tržnica, zgrada, to će sve ići u proračun. Tomo Delač navodi da su rekli svima dati podršku, ali traži da se ugostiteljima skine komunalna naknada. Robert Juko: i za poduzetnike su osigurana sredstva. Tomo Delač navodi da ima i on jednu radnicu, ali dugo se čekaju sredstva. Traži da se sada donese odluka. Slavica Miličić kaže da se to može na posebnoj sjednici, ne ovako. Bojana Fumić podsjeća da je vijeće ove godine usvojilo program poticanja poduzetnika u kojemu je prva od mjera bila za pomoć zbog negativnih utjecaja koronavirusa na poslovanje. Natječaj je trajao tri mjeseca. Gledajući statistiku, oni koji su i do pandemije uredno plaćali svoje obveze nastavili su, a oni koji ne plaćaju, kronični su neplatiše bili i prije. To što se iznosi nije tema ove točke, nije uopće na dnevnom redu, nema prijedloga odluke. Tomo Delač navodi da zna on tko je dobio i zašto. Traži da za vrijeme korone ne plaćaju. Predsjednik Šišić pita vijećnika Delača zašto on uvijek ističe samo ugostiteljstvo, nisu oni jedini. Svjetlana Valjin kaže neka vijećnik Delač možda predloži da se samo oni koji su do tada bili uredni platiše oslobode plaćanja. Tomo Delač odgovara da će to ona možda u svojoj novoj stranci, da joj je svejedno jesu crveni ili ne, nije provokacija, samo traži da se pomogne. Kako više nije bilo prijava za raspravu, pristupa se glasovanju. Vijećnici s 8 ZA, 2 PROTIV, 0 UZDRŽANIH (od ukupno 10 nazočnih vijećnika)- većinom glasova, usvajaju

**II. Izmjene i dopune Proračuna Općine Gračac za 2020. godinu**

koje se prilažu i sastavni su dio ovog zapisnika.

**Ad/2** Prijedlog Odluke o izmjeni i dopuni Odluke o izvršavanju Proračuna Općine Gračac za 2020. godinu. Nataša Tunjić ispred predlagatelja navodi da se radi o izmjeni ukupnog iznosa rashoda u toj odluci, sukladno izmjenama Proračuna. Prijava za raspravu nema. Vijećnici s 8 ZA, 2 PROTIV, 0 UZDRŽANIH (od ukupno 10 nazočnih vijećnika)- većinom glasova, usvajaju

**Odluku o izmjeni i dopuni**

**Odluke o izvršavanju Proračuna Općine Gračac**

**za 2020. godinu**

koja se prilaže i sastavni je dio ovog zapisnika.

**Ad/3** Prijedlog Izmjene i dopune Programa održavanja komunalne infrastrukture na području Općine Gračac za 2020. g. Ispred predlagatelja Svjetlana Valjin obrazlaže da su u realizaciji smanjene određene aktivnosti, manje je bilo snijega, za groblja je kupljena škrinja- hladnjak, izvršena je uplana tih objekata. Što se tiče rasvjete, bilo je popravaka na starom dijelu mreže, često u Zagrebačkoj ulici nastaju kvarovi, kabel stvara veći problem. Predsjednik otvara raspravu: Nebojša Rađenović traži koji su nerazvrstani putevi sanirani, u kojem periodu, tko je izvodio radove, čime, koliko kubika, koji materijal, naloge, dan, mjesec i količinu. Robert Juko predlaže da vijećnik dođe jedan dan u Općinu pa pogleda. Svjetlana Valjin podsjeća da tema nije izvješće o izvršenju programa. Robert Juko upućuje vijećnika da se dogovori kada, ima pravo doći na uvid dokumenata. Nebojša Rađenović navodi da su mu potrebni, da osjeti neku muljažu. Robert Juko poziva ga da onda to prijavi, ako je netko kriv, neka odgovara. Tomo Delač kaže da je pažljivo sam slušao Svjetlanu, da se uštedjelo na čišćenju, kako? Svjetlana Valjin navodi da je bilo manje snijega. Ovo je izmjena programa, nije izvješće. Plan se svodi na realnost i realizaciju. Vijećnici s 8 ZA, 1 PROTIV, 1 UZDRŽAN (od ukupno 10 nazočnih vijećnika)- većinom glasova, usvajaju

**Izmjene i dopune Programa održavanja komunalne infrastrukture**

**na području Općine Gračac za 2020. godinu**

koje se prilažu i sastavni su dio ovog zapisnika.

**Ad/4** Prijedlog Izmjene i dopune Programa građenja komunalne infrastrukture na područjuOpćine Gračac za 2020. g. Svjetlana Valjin objašnjava da je rađena uplana, naručena rasvjeta, sustav upravljanja grobljima, uređenje mrtvačnice na pravoslavnom groblju. Vijećnik Tomo Delač pita za sanaciju nerazvrstane ceste Srb. Svjetlana Valjin odgovara da je radove izvodila tvrtka Colas temeljem javnog natječaja. Tomo Delač pita ima li garancija, navodi da je cestu odnijela voda, u Osredcima, da se pošalje komunalni redar, ako ljudi ne lažu, neka poprave. Robert Juko odgovara da je jedan od kvalitetnijih materijala stavljen gore u Kršu, ove godine odnijela je voda 30 metara, to je priroda, zna se što garancija pokriva. Tomo Delač: Vi ste od te struke, ali nećete Vi, imate djelatnike da idu na teren. Vijećnici s 8 ZA, 0 PROTIV, 2 UZDRŽANA (od ukupno 10 nazočnih vijećnika)- većinom glasova, usvajaju

**Izmjene i dopune Programa građenja komunalne infrastrukture**

**na području Općine Gračac za 2020. godinu**

koje se prilažu i sastavni su dio ovog zapisnika.

**Ad/5** Prijedlog Izmjene i dopune Programa utroška sredstava šumskog doprinosa za 2020.

Svjetlana Valjin objašanjava da je raspored za dio sanacija cesta- tri projekta. Vijećnica Ružica Tulumović na komentar vijećnika Tome Delača koji joj je prigovorio da ne zna kako se nosi maska, odgovara da radi s djecom, u školi u kojoj nije bilo zaraženih i jako dobro zna kako se nosi maska i kako se štiti. Vijećnici Tomo Delač i Nebojša Rađenović odlaze u 17,18, od tog trenutka sjednici je nazočno 8 vijećnika. Prijava za raspravu nema. Vijećnici s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno usvajaju

**Izmjene i dopune Programa utroška sredstava šumskog doprinosa**

**za 2020. godinu**

koje se prilažu i sastavni su dio ovog zapisnika.

**Ad/6** Prijedlog Izmjene i dopune Programa utroška sredstava od prodaje obiteljske kuće ili stana u državnom vlasništvu na području Općine Gračac u 2020. godini. Svjetlana Valjin objašnjava potrebu sanacije dijela gravitacijske seoske mreže u Velikoj Popini koja je u lošem stanju, a još nije preuzeta u vodovod. Prijava za raspravu nema. Vijećnici s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno usvajaju

**Izmjene i dopune Programa utroška sredstava od prodaje obiteljske kuće ili stana u državnom vlasništvu na području Općine Gračac u 2020. godini**

koje se prilažu i sastavni su dio ovog zapisnika.

Ad/7 Prijedlog Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2020. godinu. Svjetlana Valjin objašnjava: dio troškova sanacije nerazvrstanih cesta Srb je u tome. Prijava za raspravu nema. Vijećnici s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno usvajaju

**Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2020. godinu**

koje se prilažu i sastavni su dio ovog zapisnika.

Ad/8 Prijedlog Izmjene i dopune Programa javnih potreba u kulturi i religiji Općine Gračac za 2020. godinu. Bojana Fumić ukratko objašnjava, uglavnom se izostavljaju prije planirane manifestacije koje zbog situacije s pandemijom nisu održane. Prijava za raspravu nema. Vijećnici s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno usvajaju

**Izmjene i dopune Programa javnih potreba u kulturi i religiji**

**Općine Gračac za 2020. godinu**

koje se prilažu i sastavni su dio ovog zapisnika.

**Ad/9** Prijedlog Izmjene i dopune Programa javnih potreba u sportu Općine Gračac za 2020. g. Bojana Fumić objašnjava da se dodatno smanjuju sredstva za provedbu aktivnosti upravnog odjela, budući da nisu potrebna. Prijava za raspravu nema. Vijećnici s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno usvajaju

**Izmjene i dopune Programa javnih potreba u sportu**

**Općine Gračac za 2020. godinu**

koje se prilažu i sastavni su dio ovog zapisnika.

**Ad/10** Prijedlog Izmjene i dopune Programa javnih potreba u školstvu, predškolskom odgoju i obrazovanju za 2020. godinu. Bojana Fumić objašnjava da se usklađuje s dosadašnjom realizacijom i potrebama. Upoznaje nazočne da je upravo objavljen novi natječaj za stipendije. Prijava za raspravu nema. Vijećnici s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno usvajaju

**Izmjene i dopune Programa javnih potreba u školstvu, predškolskom odgoju i obrazovanju za 2020. godinu**

koje se prilažu i sastavni su dio ovog zapisnika.

**Ad/11** Prijedlog Izmjene i dopune Socijalnog programa Općine Gračac za 2020. godinu. Bojana Fumić objašnjava da se i ovdje usklađuje s dosadašnjom realizacijom i potrebama, ogrijev, troškovi stanovanja i sl. Prijava za raspravu nema. Vijećnici s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno usvajaju

**Izmjene i dopune Socijalnog programa Općine Gračac za 2020. godinu**

koje se prilažu i sastavni su dio ovog zapisnika.

**Ad/12** Prijedlog Odluke o uređenju prometa na cestama u Općini Gračac i uređenje prometne signalizacije na području naselja Gračac i Srb. Svjetlana Valjin iznosi da je policija zatražila usklađenje sa zakonom, slijedom čega je pokrenut postupak izrade elaborata, na isti je ishodovana suglasnost i MUP-a i Županijske uprave za ceste Zadarske županije. Iznosi i tehnički ispravak u uvodu kod navoda o objavi zakona iza 67/0 nedostaje još 8. Također, brojčana oznaka čl. 36. je stavljena 2 puta, tako da se ispravljaju daljnji redni brojevi. Elaborat se može pogledati. Ima nelogičnosti na terenu koje moramo riješiti. Bojana Fumić podsjeća da uz prijedlog odluke ima poveznika na mape elaborata objavljene na web stranici. Prijava za raspravu nema. Vijećnici s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno usvajaju

**Odluku o uređenju prometa na cestama u Općini Gračac**

**i uređenju prometne signalizacije na području naselja Gračac i Srb**

koja se prilaže i sastavni je dio ovog zapisnika.

**Ad/13** Prijedlog Analize stanja sustava civilne zaštite na području Općine Gračac u 2020.

Bojana Fumić: zakonska je obveza donošenja redovne godišnje analize stanja sustava civilne zaštite. Prijava za raspravu nema. Vijećnici s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno usvajaju

**Analizu stanja sustava civilne zaštite na području Općine Gračac u 2020.**

koja se prilaže i sastavni je dio ovog zapisnika.

**Ad/14** Prijedlog Godišnjeg plana razvoja sustava civilne zaštite Općine Gračac za 2021. godinu s financijskim učincima za razdoblje 2021.-2023. Ukratko objašnjava Bojana Fumić uz napomenu o ispravku pogreške u rednim brojevima tablice na kraju plana (rbr. 6. se ispravlja na rbr. 5). Prijava za raspravu nema. Vijećnici s 8 ZA, 0 PROTIV, 0 UZDRŽANIH (od ukupno 8 nazočnih vijećnika)- jednoglasno usvajaju

**Godišnji plan razvoja sustava civilne zaštite Općine Gračac za 2021. godinu**

**s financijskim učincima za razdoblje 2021.-2023.**

koji se prilaže i sastavni je dio ovog zapisnika.

Kako više nije bilo tema za raspravu, predsjednik zaključuju sjednicu u 17,35.

**ZAPISNIČAR: PREDSJEDNIK:**

**Bojana Fumić, mag. iur. Tadija Šišić, dipl. iur.**